b'\n_START_ARTICLE_\nMi\xc4\x8diganas\n_START_SECTION_\nIstorija\n_START_PARAGRAPH_\nMi\xc4\x8digano valstija \xc4\xafkurta 1837 m. ir \xc4\xafstojo \xc4\xaf JAV kaip 26-ta valstija. Tai pirmoji JAV valstija panaikinusi mirties bausm\xc4\x99.\n_START_SECTION_\nEkonomika\n_START_PARAGRAPH_\nJav\xc5\xb3, kukur\xc5\xabz\xc5\xb3 laukai plyti valstijos pietuose, o sodininkyst\xc4\x97s juosta eina palei Mi\xc4\x8digano e\xc5\xbeer\xc4\x85 (Valstija pirmauja pagal vy\xc5\xa1ni\xc5\xb3 auginim\xc4\x85). Daugiausia auginami kukur\xc5\xabzai, po to seka soj\xc5\xb3 pupel\xc4\x97s, obuoliai, morkos ir kitos dar\xc5\xbeov\xc4\x97s. Elni\xc5\xb3, me\xc5\xa1k\xc5\xb3 med\xc5\xbeiokl\xc4\x97 pritraukia daug turist\xc5\xb3._NEWLINE_Pagrindin\xc4\x97 valstijos ekonomikos \xc5\xa1aka yra automobili\xc5\xb3 pramon\xc4\x97, nors pastaraisiais metais ji smarkiai smuko. Kitos pramon\xc4\x97s \xc5\xa1akos valstijoje yra chemikal\xc5\xb3, metal\xc5\xb3, \xc5\xbeem\xc4\x97s \xc5\xabkio produkt\xc5\xb3 apdirbimas. Valstijoje randama gipso, smiltainio, klin\xc4\x8di\xc5\xb3, druskos, cemento, \xc5\xbevyro. Nors kalnakasybos pramon\xc4\x97 sudaro tik ma\xc5\xbe\xc4\x85 pelno dal\xc4\xaf valstijoje, ji yra viena i\xc5\xa1 pagrindini\xc5\xb3 durpi\xc5\xb3, bromo, gipso i\xc5\xa1gav\xc4\x97ja \xc5\xa1alyje.'